ໂດຍຕອບສຳພາດຕໍ່ນັກຂ່າວຂອງວິທະຍຸກະຈາຍສຽງຫວຽດນາມປະຈຳຍີ່ປຸ່ນ, ທ່ານ ຫວຸຮົ່ງນາມ ເອກອັກຄະລັດຖະທູດຫວຽດນາມ ປະຈຳຍີ່ປຸ່ນໃຫ້ຮູ້ວ່າ ຫວຽດນາມ ແລະ ຍີ່ປຸ່ນ ພວມມີການຮ່ວມມືຢ່າງແໜ້ນແຟ້ນເພື່ອປ້ອງກັນ, ຕ້ານໂລກລະບາດ Covid – 19. ທ່ານ ຫວຸຮົ່ງນາມ ໄດ້ຕີລາຄາສູງບັນດາມາດຕະການໜູນຊ່ວຍຂອງລັດຖະບານຍີ່ປຸ່ນສຳລັບຊາວຕ່າງປະເທດ, ໃນນັ້ນມີ ຊາວຫວຽດນາມ, ຢູ່ປະເທດນີ້ພາຍຫຼັງການແຜ່ລະບາດຂອງໂລກລະບາດ Covid – 19.
ຕາມ ທ່ານຫວູຮົ່ງນາມ ແລ້ວ, ການປະຕິບັດຄຳສັ່ງຂອງການນຳສອງປະເທດ, ບັນດາກະຊວງການຕ່າງປະເທດ, ກະຊວງຍຸຕິທຳ ແລະ ການຊວງສາທາລະນະສຸກ, ແຮງງານ ແລະ ສະຫວັດດີການຂອງ ຍີ່ປຸ່ນ ແລະ ກະຊວງແຮງງານ, ທະຫານເສີຍອົງຄະ ແລະ ສັງຄົມ ແລະ ກະຊວງສາທາລະນະສຸກຫວຽດນາມ ໄດ້ສົບທົບກັນເປັນຢ່າງດີ. ມາຮອດປັດຈຸບັນ, ບັນຫາກັບເມືອປະເທດຂອງພົນລະເມືອງຍີ່ປຸ່ນຢູ່ຫວຽດນາມ ໄດ້ແກ້ໄຂເປັນຢ່າງດີ.
ຫວຽດນາມໜູນຊ່ວຍດີທີ່ສຸດໃຫ້ແກ່ບັນດາຖ້ຽວບິນນຳສົ່ງຊາວຍີ່ປຸ່ນກັບເມືອ ປະເທດ ແລະ ບັນດາພົນລະເມືອງຍີ່ປຸ່ນທີ່ຕົກຄ້າງຢູ່ຫວຽດນາມໄດ້ຕໍ່ວີຊາຕື່ມອີກ. ທ່ານຫວຸຮົ່ງນາມ ໄດ້ຕີລາຄາສູງບັນດານະໂຍບາຍໜູນຊ່ວຍຂອງລັດຖະບານຍີ່ປຸ່ນສຳລັບຊາວຕ່າງປະເທດເວົ້າລວມ. ປະຊາຄົມຊາວຫວຽດນາມອາໄສຢູ່ຍີ່ປຸ່ນໄດ້ຮັບຜົນປະໂຫຍດອັນຍິ່ງໃຫຍ່ຈາກນະໂຍບາຍດັ່ງກ່າວ.
ບຸນຄົງ